Document ID: /roh_data/filtered/fineweb-2-filterrobots_roh.jsonl.gz/58151

cuntegn
Naziunal/Internaziunal
Elena Könz realisescha plaunet ch’ella è campiunessa mundiala
Mo 2 dis suenter la victoria al campiunadi mundial a Kreischberg en l’Austria, è Elena Könz gia vid trenar en il center da fitness per la proxima concurrenza, l’European Open a Laax. Plaunet haja ella realisà ch’ella saja campiunessa mundiala, e quai saja in bun sentiment.
La giuvna da Vnà è l’emprima campiunessa mundiala en il Big Air. Quella concurrenza è stada per l’emprima giada part dals campiunadis mundials.
Ch’ella saja l’emprima victura, fetschia quai anc pli spezial e dettia fitg bler motivaziun da far vinavant, ha Elena Könz ditg a Radiotelevisiun Svizra Rumantscha.